SET ปิดวูบ 13 จุด ตามตปท. หลังเจรจาการค้าสหรัฐฯ-จีนส่อเค้าล่ม จับตาผลประชุมกนง.25ก.ย.นี้
SET ปิดวูบ 13 จุด ตามตปท. หลังเจรจาการค้าสหรัฐฯ-จีนส่อเค้าล่ม จับตาผลประชุมกนง.25ก.ย.นี้ โดยดัชนีปิดตลาดวันนี้ที่ระดับ 1,622.79 จุด ลดลง 13.41 จุด หรือ 0.82% มูลค่าการซื้อขาย 4.51 หมื่นล้านบาท
23 ก.ย. 2562

ผู้สื่อข่าวรายงานว่า ดัชนีปิดตลาดวันนี้ที่ระดับ 1,622.79 จุด ลดลง 13.41 จุด หรือ 0.82% มูลค่าการซื้อขาย 4.51 หมื่นล้านบาท
10 หุ้นกดดัชนีวันนี้

ด้าน นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี เปิดเผยว่า ตลาดหุ้นไทยวันนี้ปรับตัวลง รับแรงกดดันหลักจากปัจจัยนอกประเทศ โดยเฉพาะเรื่องการเจรจาการค้าระหว่างจีน และสหรัฐฯที่อาจจะไม่สำเร็จ รวมไปถึงดัชนีผู้จัดการฝ่ายจัดซื้อ (PMI) รวมภาคผลิต-บริการเบื้องต้นของเยอรมนีออกมาต่ำสุดในรอบเกือบ 7 ปี
อย่างไรก็ดีให้ติดตามการประชุมคณะกรรมการนโยบายการเงิน (กนง.) ซึ่งตลาดฯคาดจะคงอัตราดอกเบี้ย อีกทั้งก็ยังมีลุ้นการทำ Window Dressing ก่อนปิดงบฯไตรมาส 3/62
สำหรับแนวโน้มการลงทุนในวันพรุ่งนี้ (24 ก.ย.) นายชัยยศ  กล่าวว่า ตลาดหุ้นไทยยังคงมีทิศทางที่ปรับตัวลดลงต่อเนื่องจากวันนี้ ด้วยปัจจัยจากนอกประเทศเป็นหลัก โดยมีแนวรับ 1,610 จุด ส่วนแนวต้าน 1,630 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPALL  มูลค่าการซื้อขาย  3,237.39 ล้านบาท ปิดที่  80.75 บาท ลดลง  0.50 บาท
ADVANC มูลค่าการซื้อขาย  2,991.38 ล้านบาท ปิดที่ 211.00 บาท ลดลง 11.00 บาท
PTT    มูลค่าการซื้อขาย  1,965.84 ล้านบาท ปิดที่  45.75 บาท เพิ่มขึ้น 0.25 บาท
INTUCH มูลค่าการซื้อขาย  1,529.75 ล้านบาท ปิดที่  63.75 บาท ลดลง  4.00 บาท
AOT    มูลค่าการซื้อขาย  1,515.61 ล้านบาท ปิดที่  72.50 บาท ลดลง  1.25 บาท
 
ตลาดหุ้นเอเชีย
